**Space TV** — 12 oktyabr 1997-ci il tarixində fəaliyyətə başlayan, Azərbaycanın özəl telekanallarından biridir.

Tarixçə
-------

"Space" Televiziyasının ilk televerilişi 12 oktyabr 1997-ci il tarixində nümayiş olunub. Yayım şəbəkəsi respublikanın sosial, siyasi və mədəni həyatını əks etdirən müəllif proqramlarından ibarətdir. Gündəlik informasiya buraxılışları və informasiya-analitik verilişləri ilə yanaşı Space TV maraqlı tok-şou, musiqili-əyləncəli, intellektual oyun və maarifləndirici proqramları ilə də seçilir. 31 dekabr 2007-ci il tarixinə qədər digər Azərbaycan telekanalları kimi Space TV-də verilişlərinin bəzisini rus dilində nümayiş etdirirdi. Space TV-nin əsas xəbər verilişi "Hər Gün"dür. Hal-hazırda şirkətdə 365 işçi çalışır. Proqram şəbəkəsinin 30%-i xarici teleməhsullardan təşkil olunub. Space TV sutka ərzində orta hesabla 18 saat yayımlanırdı.

Space TV-nin binası
26 sentyabr 2012-ci il tarixində Space TV loqotipində müəyyən dəyişiklik edərək onu ekranın sağ alt küncündən götürərək ekranın sağ üst küncünə yerləşdirmişdir. Telekanalın öz loqotipini tamamilə dəyişdirməməsinin səbəbi loqotipdəki "Space" yazısının müəllifinin Azərbaycanın 3-cü Prezidenti Heydər Əliyev olmasıdır.[*mənbə göstərin*]

2014-cü ildə isə qismən 16:9 təsvir formatlı yayıma keçmişdir.

2021-ci il yanvar ayının 4-də telekanalın efir müddəti artırılaraq 18 saatdan 24 saata çatdırılıb. Həmçinin, yarandığı gündən "Hər Gün" adıyla fəaliyyət göstərən informasiya proqramının adı "Space Xəbər" olaraq dəyişdirilmişdir. Əvvəl gün ərzində saat 09:00, 12:00, 15:00, 18:00 və 20:15-də yayımlanan xəbər buraxılışlarının da vaxtı dəyişdirilərək oktyabrın 11-dək 11:00, 14:00, 17:00 və 20:00 olmuşdur. "Space Xəbər"in əsas buraxılışını telejurnalist Turan İbrahimov təqdim edirdi.

13 yanvar 2021-ci ildə "Space TV" Bakı şəhəri üzrə HD yayım formatına keçib.

29 sentyabr 2021-ci ildən etibarən öz yenilikləri ilə tamaşaçıların görüşünə hazırlaşan "Space TV"nin 9 il sonra loqosu da dəyişdirilib.

12 oktyabr 2021-ci ildən 2 oktyabr 2022-ci ilədək "Space Xəbər" informasiya proqramının xəbər buraxılışları gün ərzində saat 11:00, 14:00, 17:00, və 20:15-də olmuşdur. Hazırda "Space Xəbər"in əsas buraxılışını telejurnalist Ceyhun Səfər təqdim edir.

28 yanvar 2022-ci ildə "Azerspace-1" peykində HD yayım formatına keçib.

3 oktyabr 2022-ci ildən etibarən "Space Xəbər" informasiya proqramının xəbər buraxılışları gün ərzində saat 11:00, 14:00, 17:00, və 20:00-da olmuşdur.

4 sentyabr 2023-cü ildən etibarən öz yenilikləri ilə tamaşaçıların görüşünə hazırlaşan "Space TV"nin loqosu yenidən dəyişdirilib. Hazırda loqo yuxarıda sağ küncdə yer kürəsi formasında üstündə "Space" yazısı hərəkətli formada fırlanır.

Bağlanması
----------

5 may 2020-ci ildə "Böyük boss" bədii filmində tütün məmulatından istifadə səhnəsinin aşkar şəkildə yayımlanması ilə "Televiziya və radio yayımı haqqında" Azərbaycan Respublikasının Qanununun 40.2.2.-1-ci maddəsinin tələbləri pozulub. Milli Televiziya və Radio Şurası həmin Qanunun 23.1-ci maddəsini rəhbər tutaraq 6 may 2020-ci il tarixli 6/1 nömrəli qərarı ilə Space TV-nin yayımı 15 may 2020-ci ildə saat 23:00-dan 00:00-dək 1 saatlıq dayandırılıb. Telekanal 16 may saat 00:00-da fəaliyyətini bərpa edib.

13 may 2020-ci il saat 23:00–00:00 arası müddətdə 18 dəqiqə reklam yayımlanması ilə "Televiziya və radio yayımı haqqında" Azərbaycan Respublikasının Qanununun 35.7-ci maddəsinin tələbləri pozulub. Milli Televiziya və Radio Şurası həmin Qanunun 23.1-ci maddəsini rəhbər tutaraq 20 may 2020-ci il tarixli 8/1 nömrəli qərarı ilə Space TV-nin yayımı 4 iyun 2020-ci ildə saat 08:00-dan 11:00-dək 3 saatlıq dayandırılıb. Telekanal saat 11:00-da fəaliyyətini yenidən bərpa edib.

23 iyul 2020-ci il saat 19:00–20:00 arası müddətdə 20 dəqiqə 48 saniyə reklam yayımlanması ilə "Televiziya və radio yayımı haqqında" Azərbaycan Respublikasının Qanununun 35.7-ci maddəsinin tələbləri pozulub. Milli Televiziya və Radio Şurası həmin Qanunun 23.1-ci maddəsini rəhbər tutaraq 4 avqust 2020-ci il tarixli 9/1 nömrəli qərarı ilə Space TV-nin yayımı 10 avqust 2020-ci ildə saat 08:00-dan 11:00-dək 3 saatlıq dayandırılıb. Telekanal saat 11:00-da fəaliyyətini yenidən bərpa edib.

23 aprel 2022-ci il saat 17:47–18:23 arası yayımlanan "Balaca qurmanlar" uşaqlar üçün proqram zamanı energetik içkiyə aid çarx nümayiş etdirildiyinə görə "Reklam haqqında" Azərbaycan Respublikasının Qanununun 12.1.8-ci maddəsinin tələbləri pozulmuşdur. "Media haqqında" Azərbaycan Respublikasının Qanununun 41.1.1.-ci maddəsinə əsasən Azərbaycan Respublikası Audiovizual Şurasının 27 aprel 2022-ci il tarixli 4/1 nömrəli qərarı ilə Space TV-nin yayımı 5 may 2022-ci ildə saat 08:00-dan 11:00-dək 3 saatlıq dayandırılıb. Telekanal saat 11:00-da fəaliyyətini yenidən bərpa edib.

14 noyabr 2022-ci il saat 12:00–14:45 arası yayımlanan "Gəl, danış" proqramında zorakılıq və qəddarlığı təbliğ edən informasiyaya yol verilmiş və "Media haqqında" Azərbaycan Respublikasının Qanununun 14.1.5-ci maddəsinin "mediada yayımlanan informasiyada zorakılıq və qəddarlığın tələbinə yol verilməməlidir" tələbi pozulmuşdur. "Media haqqında" Azərbaycan Respublikasının Qanununun 41.1.1.-ci və 41.5-ci maddələrinə əsasən Azərbaycan Respublikası Audiovizual Şurasının 16 noyabr 2022-ci il tarixli 17/1 nömrəli qərarı ilə Space TV-nin yayımı 17 noyabr 2022-ci ildə saat 12:00-dan 15:00-dək 3 saatlıq dayandırılıb. Telekanal saat 15:00-da fəaliyyətini yenidən bərpa edib.

Loqotipləri
-----------

* 12 oktyabr 1997-12 oktyabr 2007 tarixləri arasında istifadə etdiyi loqo12 oktyabr 1997-12 oktyabr 2007 tarixləri arasında istifadə etdiyi loqo
* 12 oktyabr 2007-ci ildən 26 sentyabr 2012-ci ilədək istifadə olunan loqo12 oktyabr 2007-ci ildən 26 sentyabr 2012-ci ilədək istifadə olunan loqo
* 26 sentyabr 2012-ci ildən 29 sentyabr 2021-ci il saat 00:00-a kimi istifadə olunmuş loqo26 sentyabr 2012-ci ildən 29 sentyabr 2021-ci il saat 00:00-a kimi istifadə olunmuş loqo
* 29 sentyabr 2021-ci il saat 00:00-dan 4 sentyabr 2023-cü il saat 04:48-dək istifadə olunan loqo29 sentyabr 2021-ci il saat 00:00-dan 4 sentyabr 2023-cü il saat 04:48-dək istifadə olunan loqo
* 4 sentyabr 2023-cü il saat 04:49-dan bu günədək istifadə olunan loqo4 sentyabr 2023-cü il saat 04:49-dan bu günədək istifadə olunan loqo

Rəhbərlik
---------

"Space" fəaliyyətə başladığı 1997-ci ildən 2001-ci ilə kimi Eldar Namazovun rəhbərliyi altında idi.

2001–2006-cı illərdə "Space" MTYŞ-nin rəhbəri Etibar Babayev olmuşdur.

2006-cı ildən teleşirkətə kinorejissor Vaqif Mustafayev rəhbərlik edirdi. 2021-ci ilin fevral ayının 5-də Vaqif Mustafayev bu vəzifədən azad edilib.

5 fevral 2021-ci ildə Space televiziyasının yeni rəhbəri, Rəşid Behbudovun kürəkəni, eləcə də əfsanəvi müğənninin adını daşıyan Fondunun direktoru Kamil Şahverdiyev təyin olunub. Bu tarixdən ATV-də rəhbər vəzifədə çalışmış Həsən Abdullayev də öz komandası ilə Space TV-də fəaliyyətdə olub. 

20 may 2021-ci il tarixindən etibarən bu vəzifəyə Müşfiq Hətəmov təyin olunmuşdur.

7 fevral 2023-ci tarixindən etibarən Müşfiq Hətəmov bu vəzifədən ayrılıb və yerinə Vado Korovin gətirilib.

Rəsmi keçidlər
--------------

* Space TV | Web səhifəsi
* Space TV | Facebook
* Space TV | YouTube
* Space TV Media | YouTube
* Space TV | Twitter
* Space TV | Instagram
* Space TV | Canlı

Həmçinin bax
------------

Space Radio

İstinadlar
----------

1. ↑  "Arxivlənmiş surət". 2016-04-01 tarixində arxivləşdirilib. İstifadə tarixi: 2015-09-20.
2. ↑  "Arxivlənmiş surət". 2016-03-08 tarixində arxivləşdirilib. İstifadə tarixi: 2015-09-20.
3. ↑  "Arxivlənmiş surət". 2015-09-19 tarixində orijinalından arxivləşdirilib. İstifadə tarixi: 2015-09-20.
4. ↑  "Arxivlənmiş surət". 2022-01-29 tarixində arxivləşdirilib. İstifadə tarixi: 2021-01-12.
5. ↑  SPACE televiziyasının yeni rəhbəri məlum oldu — FOTO
6. ↑  "Müşfiq Hətəmov "Space" TV-nin rəhbəri vəzifəsindən gedib, yerinə Vado Korovin gətirilib". 2023-03-08 tarixində arxivləşdirilib. İstifadə tarixi: 2023-03-08.

Xarici keçidlər
---------------

* MTRŞ: "Space" TV-nin yayımı 1 saatlıq dayandırılacaq, AzTV ilə bağlı məhkəməyə müraciət olunub
* "Space"də kəskin peşəkarlıq çatışmazlığı sindromu

| ⛭Azərbaycan televiziya kanalları |
| --- |
| Ölkə miqyaslı | AzTV  • Space TV  • ATV  • İTV  • Xəzər TV  • İdman TV  • Mədəniyyət TV  • ARB  • CBC Sport  • Real TV  • ARB 24 |  |
| Kabel, peyk, internet | MTV Azerbaijan  • CBC  • APA TV  • ATV Cinema  • ATV Vivace  • Baku TV  • TMB Azərbaycan  • Kanal-S  • Səhiyyə TV |
| Regional | Kəpəz TV  • Qafqaz TV  • Dünya TV  • ARB Şimal  • ARB Cənub  • EL TV  • ARB Günəş |
| Naxçıvan MR | Naxçıvan TV |
| Fəaliyyətini dayandırmış | Peyk TV  • Bakı TV  • BMTİ  • Sara TV  • Mingəçevir TV  • ABA TV  • AzTV 2  • Lənkəran TV  • Yevlax TV  • Simurq M TV  • ATV International  • Aygün TV  • Qütb TV  • ANS TV  • ARB Ulduz  • Dalğa TV  • Lider TV  • Kanal 35 |

| ⛭Azərbaycandilli televiziya kanalları |
| --- |
| Ümumrespublika | AzTV  • Space TV  • ATV  • İTV  • Xəzər TV  • İdman TV  • Mədəniyyət TV  • ARB  • CBC Sport  • Real TV  • ARB 24 |  |
| Regional | Naxçıvan TV  • ARB Günəş  • ARB Şimal  • ARB Cənub  • EL TV  • Kanal 35  • Kəpəz TV  • Qafqaz TV |
| Peyk, internet, kabel | AFFA TV  • APA TV  • Azadlıq Radiosu TV  • CBC  • Chat Box  • Dəyərlər TV  • Inter FC TV  • Kanal 13  • MTV Azerbaijan  • Səs TV  • Vision TV  • AMC  • ATV Cinema  • ATV Vivace  • Ayna TV  • Business24 TV  • Baku TV  • Kanal-S |
| Xaricdə fəaliyyət göstərən | Türkmeneli TV  • GünAz TV  • AzCan TV  • Marneuli TV  • Amerikanın səsi  • CanAz TV  • Azarbayjan-e Gharbi TV  • Sahar TV Azeri  • Azadlıq Radiosu TV  • Meydan TV  • Turan TV |
| Fəaliyyətini dayandıran | AzTV 2  • BMTİ  • Sara TV  • Simurq M TV  • Aygün TV  • Mingəçevir TV  • ABA TV  • Dünya TV  • Peyk TV  • Yevlax TV  • ATV International  • Yurd TV  • Maarif TV  • Mingəçevir TV  • TV Tibb  • Heydarbaba TV  • Obyektiv TV  • Zuhur TV  • Qütb TV  • ANS TV  • XL TV  • FC Baku TV  • İrəli TV  • Şahin TV  • ARB Ulduz  • Dalğa TV  • Lider TV  • İnterAz TV  • Kanal 35 |